
NÁVRH LEGISLATÍVNEHO UZNESENIA EURÓPSKEHO PARLAMENTU
[bookmark: _Hlk223989061]o návrhu rozhodnutia Rady o uzavretí v mene Európskej únie Dohovoru Organizácie Spojených národov proti počítačovej kriminalite; Posilnenie medzinárodnej spolupráce na účely boja proti niektorým trestným činom spáchaným prostredníctvom informačných a komunikačných technologických systémov a na účely výmeny elektronických dôkazov o závažných trestných činoch
(14941/2025 – C10‑0369/2025 – 2025/0231(NLE))
(Súhlas)
Európsky parlament,
–	so zreteľom na návrh rozhodnutia Rady (14941/2025),
–	so zreteľom na Dohovor Organizácie Spojených národov proti počítačovej kriminalite; Posilnenie medzinárodnej spolupráce na účely boja proti niektorým trestným činom spáchaným prostredníctvom informačných a komunikačných technologických systémov a na účely výmeny elektronických dôkazov o závažných trestných činoch (12735/25),
–	so zreteľom na žiadosť o udelenie súhlasu, ktorú Rada predložila v súlade s článkom 82 ods. 1 a 2, článkom 83 ods. 1, článkom 87 ods. 2 a článkom 218 ods. 6 druhým pododsekom písm. a) Zmluvy o fungovaní Európskej únie (C10‑0369/2025),
–	so zreteľom na článok 107 ods. 1 a 4 a článok 117 ods. 7 rokovacieho poriadku,
–	so zreteľom na odporúčanie Výboru pre občianske slobody, spravodlivosť a vnútorné veci (A10‑0000/2026),
1.	udeľuje súhlas s uzatvorením dohody;
2.	poveruje svoju predsedníčku, aby postúpila túto pozíciu Rade, Komisii, vládam a parlamentom členských štátov a Organizácii Spojených národov.

[bookmark: _Toc225237433]DÔVODOVÁ SPRÁVA
Keďže počítačová kriminalita a trestné činy v kybernetickej oblasti sa stupňujú nebývalým tempom, Dohovor OSN proti počítačovej kriminalite môže slúžiť ako dôležitý nástroj na posilnenie medzinárodnej spolupráce a zároveň na posilnenie ľudských práv medzi jeho zmluvnými stranami. Vzhľadom na bezhraničnú povahu internetu je nevyhnutný komplexný prístup so zapojením širokej koalície partnerov, ktorí sú odhodlaní presadzovať ľudské práva, demokraciu a právny štát. Toto kolektívne úsilie je nevyhnutné na účinný boj proti trestnej činnosti na internete a na zabezpečenie toho, aby páchatelia pôsobiaci v digitálnej sfére boli braní na zodpovednosť. 
Treba tiež uviesť, že hoci dohovor podporilo široké spektrum zainteresovaných strán, občianska spoločnosť a poskytovatelia služieb zaujali kritický postoj, najmä pokiaľ ide o zabezpečenie ochrany základných práv a hodnôt. Využívanie záruk stanovených v dohovore bude preto kľúčové pri jeho uplatňovaní príslušnými orgánmi.
Ratifikáciou dohovoru by EÚ mohla prevziať vedúcu úlohu pri ochrane kybernetického priestoru tým, že bude formovať jej vykonávanie. Vďaka silnému regulačnému rámcu a odhodlaniu presadzovať demokratické hodnoty je EÚ v najlepšej pozícii na zabezpečenie toho, aby dohovor zaistil bezpečný a otvorený digitálny svet a zároveň presadzoval takéto hodnoty medzi partnermi a inými stranami. Únia by okrem toho mohla formovať a snažiť sa zabezpečiť dôveryhodnú medzinárodnú spoluprácu, zabrániť zneužívaniu digitálneho priestoru a zároveň posilňovať ľudské práva medzi svojimi zmluvnými stranami. Dodržiavanie spoľahlivých záruk má zásadný význam pre posilnenie dôvery a zaistenie účinnej globálnej spolupráce v trestných veciach. 
V tejto súvislosti spravodajca odporúča uzavrieť Dohovor OSN proti počítačovej kriminalite.

<FootprintIntro>V súlade s článkom 8 prílohy I k rokovaciemu poriadku spravodajca vyhlasuje, že do svojej správy zahrnul informácie k záležitostiam týkajúcim sa predmetu spisu, ktoré mu poskytli pri príprave návrhu správy títo zástupcovia záujmových skupín, na ktorých sa vzťahuje Medziinštitucionálna dohoda o povinnom registri transparentnosti[footnoteRef:1], alebo títo zástupcovia verejných orgánov tretích krajín vrátane ich diplomatických misií a veľvyslanectiev:</FootprintIntro> [1:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti

Vypracovanie uvedeného zoznamu je vo výlučnej zodpovednosti spravodajcu.
Ak sú v zozname uvedené mená, funkcie alebo mená a funkcie fyzických osôb, spravodajca vyhlasuje, že predložil dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

